Charles Davis

Charles «Chaz» Davis (født 21. september 1993 i Worchester i Massachusetts) er en funksjonshemmet friidrettsutøver fra USA, som konkurrerer i klassen T12, som er én av klassene for synshemmede. Hans fremste internasjonale meritt er 2.-plass på 5000 meter fra Parapanamerikanske leker 2015 i Toronto. 

 Bakgrunn 
Han begynte å miste synet i 2011, da han fikk Lebers hereditære (arvelige) optikus nevropati (LHON). Han drev da med terrengløp, men måtte etterhvert slutte med dette. Synet ble gradvis dårligere de neste årene, og han greier i dag å løpe på bane fordi han greier å se kontrasten mellom de hvite strekene på friidrettsbanen fra selve banen. Han skimter også konkurrentene dersom de er ca. 30 cm unna.IPC - Charles Davis, besøkt 9. oktober 2016.Team USA - Charlie Davis, besøkt 9. oktober 2016.Runners World - Blind University of Hartford Runner Makes Successful Return to Track, besøkt 9. oktober 2016. Han ble overtalt til å løpe Grafton Gazebo 5 Mile Race våren 2014, der deler av inntektene gikk til forskning på LHON, og fikk da igjen motivasjonen til å konkurrere. Han begynte å konkurrere internasjonalt innen para-friidrett i 2015. 

 Idrettskarriere 
2015
Ved USA-mesterskapet i para-friidrett 2015 vant han 5000 meter, på tiden 16:09,71. Han slo Matthew Rodjom med nesten et minutt.Team USA - US Paralympic Chamionships 6/19/2015 to 6/21/2015, besøkt 9. oktober 2016. Han ble tatt ut til å delta ved Parapanamerikanske leker 2015 i Toronto, der han kom på 2.-plass, kun slått av brasilianske Jacques Yeltsin Ortega.Toronto 2015 - Athletics - Results - Men's 5000m T12 Final , besøkt 9. oktober 2016. Han satte her ny personlig rekord på 15:48,87.Toronto 2015 - DAVIS Charles , besøkt 9. oktober 2016.

2016
Han vant både 1500 og 5000 meter ved det amerikanske uttaket til Paralympics (US Paralympic Trials), som også teller som USA-mesterskapet i para-friidrett.Team USA - US Paralympic Trials - 6/30/2016 to 7/2/2016, besøkt 9. oktober 2016. Han ble dermed tatt ut til Paralympiske sommerleker 2016 i Rio de Janeiro. Der kom han på 10.-plass på 1500 meter, med ny personlig rekord på 3:58,28. Han satte også personlig rekord på 5000 meter, med 15:15,86, og endte der på 8.-plass.Profil hos Rio 2016 , besøkt 9. oktober 2016.

 Referanser 

 Eksterne lenker 
  IPC - Charles Davis
  Team USA - Charles Davis
  Rio 2016 - Chaz Davis 

Kategori:Friidrettsutøvere fra USA
Kategori:Handikappidrettsutøvere fra USA
Kategori:USA-mestere i friidrett
Kategori:Deltakere for USA under Paralympiske sommerleker 2016
Kategori:Fødsler i 1993
Kategori:Personer fra Worcester i Massachusetts